b"\n_START_ARTICLE_\nPalau de Topkapi\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la caiguda de Constantinoble, el sold\xc3\xa0 Mehmet II el Conqueridor va residir en un palau for\xc3\xa7a petit a Beyaz\xc4\xb1t (Fatih), per\xc3\xb2 entre els anys 1475 i 1478 orden\xc3\xa0 construir sobre les ru\xc3\xafnes d'una antiga ciutadella romana els edificis que serien l'origen del palau de Topkapi. En segles posteriors, tots els soldans van enriquir i ampliar el palau amb noves construccions fins al final del segle\xc2\xa0xix, en qu\xc3\xa8 el van abandonar.\n_START_SECTION_\nNom\n_START_PARAGRAPH_\nEl nom turc del palau, Topkap\xc4\xb1 Saray\xc4\xb1 (literalment 'palau de la porta dels Canons'), fa refer\xc3\xa8ncia als grans canons que hi havia davant de l'entrada.\n_START_SECTION_\nDescripci\xc3\xb3\n_START_PARAGRAPH_\nCinc quil\xc3\xb2metres de muralles rodegen el palau, que en total ocupa una extensi\xc3\xb3 d'uns 700.000 m\xc2\xb2, \xc3\xa9s a dir, el doble que el Vatic\xc3\xa0 i la meitat de M\xc3\xb2naco. Un dels edificis m\xc3\xa9s destacats n'\xc3\xa9s l'harem, on vivien m\xc3\xa9s de 600 concubines del sold\xc3\xa0."